11. รายการระหว่างกัน

บริษัทฯ มีรายการระหว่างกันกับบริษัทที่เกี่ยวข้องกัน โดยที่บริษัทฯ
ได้คิดราคาซื้อ/ขายสินค้าและบริการกับบริษัทที่เกี่ยวข้องกันตามราคาที่เทียบเท่ากับราคาที่คิดกับบุคคลภายนอก
โดยมีเงื่อนไขต่างๆตามปกติธุรกิจ ซึ่งรายการเกี่ยวกับกิจการที่เกี่ยวข้องกันนี้ บริษัทฯ
ได้เปิดเผยไว้ในหมายเหตุประกอบงบการเงินข้อ 6 ในงบการเงินประจำปีสิ้นสุดวันที่ 31 ธันวาคม
2548

รายการระหว่างกันที่มีสาระสำคัญระหว่างบริษัทฯ บริษัทย่อย และกิจการร่วมค้า
ที่มีกับบริษัทที่เกี่ยวข้องกันในช่วงระยะเวลาดังกล่าว
และความสมเหตุสมผลของการทำรายการระหว่างกันมีรายละเอียดดังต่อไปนี้

+-----------------+---------------+-----------+-----------------------+
| บุคคลที่เกี่ยวข้องกัน  | ล             | ประ       | ลักษณะของรายการ        |
|                 | ักษณะความสัมพันธ์ | เภทรายการ |                       |
+-----------------+---------------+-----------+-----------------------+
| บมจ. ไดสตาร์     | บมจ. ไดสตาร์   |   ซื้อสินค้า  |   บริษัทฯ ซื้อสินค้า อาทิ    |
| อิเลคทริก         | อิเลคทริก       |           |   เครื่องใช้ไฟฟ้า         |
| คอร์ปอเรชั่น       | คอร์ปอเรชั่น     |           |   และรถจักรยานยนต์ จาก  |
|                 | เป็นผู้ถือหุ้นร     |           |   บมจ. ไดสตาร์ อิเลคทริก |
|                 | ายใหญ่ของบริษัทฯ |           |   ในราคาตลาด          |
|                 | ในสัดส่วนร้อยละ  |           |   ซึ่งเป                |
|                 | 21.75 และ     |           | ็นราคาที่ได้ตกลงขายสินค้าชน |
|                 | มีก            |           | ิดเดียวกันให้แก่ลูกค้ารายอื่นๆ |
|                 | รรมการร่วมกันคือ |           |   ภายในระยะเวลา30วัน   |
|                 |               |           |                       |
|                 | นายวิวัฒน์       |           |   เมื่อวันที่ 14 ตุลาคม     |
|                 | ทีฆคีรีกุล        |           |   2548                |
|                 |               |           |   บริษัทฯได้ทำสัญญ        |
|                 | ละนายจารุพันธ์   |           | าร่วมทำการตลาดให้กับบริษัท |
|                 | จิรายุส         |           |   สตาร์คอม จำกัด        |
|                 |               |           |   เป็นระยะเวลา 12 ปี    |
|                 |               |           |   และได้ทำสัญญาจะ       |
|                 |               |           | ซื้อจะขายสินค้าวงเงินไม่เกิน |
|                 |               |           |   183 ล้านบาทกับบริษัท    |
|                 |               |           |   ไดสตาร์ อิเลคทริก      |
|                 |               |           |   คอร์ปอเรชั่น จำกัด      |
|                 |               |           |   (มหาชน)             |
|                 |               |           |   เพื่อใ                |
|                 |               |           | ช้ในการทำการตลาดดังกล่าว |
|                 |               |           |   ส                   |
|                 |               |           | ัญญาจะซื้อจะขายมีระยะเวลา |
|                 |               |           |   1 ปี                 |
|                 |               |           |                       |
|                 |               |           |  นับแต่วันที่สัญญามีผลบังคับใช้ |
+-----------------+---------------+-----------+-----------------------+
|                 |               |           |   บริษัทได              |
|                 |               |  วงเงินกู้ยืม | ้รับวงเงินกู้ยืมระยะสั้นจำนวน |
|                 |               |           |   70 ล้านบาท           |
|                 |               |           |   อัตราดอกเบี้ย MLR + 2% |
|                 |               |           |   ต่อปี                 |
|                 |               |           |   เพื่อเป็นเงินท          |
|                 |               |           | ุนหมุนเวียนในการขยายธุรกิจ |
|                 |               |           |   ณ ปัจจุบันบริษัทฯ        |
|                 |               |           |   ยัง                  |
|                 |               |           | ไม่ได้มีการใช้วงเงินดังกล่าว |
+-----------------+---------------+-----------+-----------------------+

ความจำเป็นและความสมเหตุสมผลของรายการระหว่างกัน

รายการการซื้อสินค้าจาก บมจ. ไดสตาร์ อิเลคทริก คอร์ปอเรชั่น

เนื่องจาก บริษัทฯดำเนินธุรกิจการขายเช่าซื้อสินค้ายี่ห้อ “ไดสตาร์” เพียงยี่ห้อเดียว
บริษัทฯจึงจัดซื้อผลิตภัณฑ์เพื่อมาขายเช่าซื้อจาก บมจ. ไดสตาร์ อิเลคทริก คอร์ปอเรชั่น
ซึ่งเป็นผู้ผลิตสินค้าประเภทต่างๆภายใต้ยี่ห้อ “ไดสตาร์” ในประเทศไทยแต่เพียงผู้เดียว
ในฐานะที่บริษัทฯไดสตาร์ อิเลคทริก คอร์ปอเรชั่น ถือหุ้นบริษัทฯ ร้อยละ 21.75
บริษัทฯจึงทำหน้าที่เป็นหนึ่งในช่องทางการจัดจำหน่ายที่สำคัญของสินค้ายี่ห้อ “ไดสตาร์”
ซึ่งรายการธุรกิจซื้อขายระหว่างกันนี้มีส่วนส่งเสริมซึ่งกันและกัน ทั้งนี้
กรรมการตรวจสอบของบริษัทฯซึ่งเป็นผู้ไม่มีส่วนได้เสียในรายการระหว่างกันดังกล่าวได้พิจารณา
และให้ความเห็นต่อรายการระหว่างกันที่เกิดขึ้นว่าเป็นรายการทางการค้าตามปกติของธุรกิจที่เกิดขึ้นเป็นประจำทุกปีโดยมีราคาซื้อขายเป็นไปตามภาวะตลาดและมีเงื่อนไขทางการค้าทั่วไป
โดยบริษัทฯและกรรมการตรวจสอบจะร่วมกันดูแลรายการระหว่างกันที่อาจเกิดขึ้นในอนาคตให้เป็นไปตามสัญญาการค้าที่ได้มีการตกลงร่วมกัน
พร้อมทั้งเปิดเผยประเภทและมูลค่าของรายการระหว่างกันกับบุคคลที่อาจมีความขัดแย้งทางผลประโยชน์
ภายใต้ประกาศและข้อบังคับของสำนักงาน กลต.
โดยสัญญาการค้าที่ได้ตกลงร่วมกันสรุปสาระสำคัญได้ดังนี้

1.  ระยะเวลาบังคับใช้รวม 10 ปี นับจากปี 2547-2557

2.  ราคาสินค้าที่ บมจ. ไดสตาร์ อิเลคทริก คอร์ปอเรชั่น (ผู้ขาย) ขายให้บริษัทฯ
    ให้เป็นไปตามราคาตลาด ที่ผู้ขายได้ตกลงขายสินค้าชนิดเดียวกันให้แก่ลูกค้ารายอื่นๆภายใน 30
    วัน

3.  ผู้ซื้อและผู้ขายตกลงทำแผนการขายระหว่างกันล่วงหน้าเป็นรายปี
    โดยจะมีการตกลงและยืนยันการซื้อขายล่วงหน้าอีกครั้งเป็นรายเดือนอย่างน้อย 1 เดือน
    หากทั้งสองฝ่ายได้ยืนยันการซื้อและขายสินค้าตามรายละเอียดสินค้า ปริมาณ
    และเงื่อนไขการค้า ตามกำหนดล่วงหน้ารายเดือนแล้ว
    หากฝ่ายหนึ่งฝ่ายใดมีการเปลี่ยนแปลงการซื้อและการขายดังกล่าวจะต้องชำระค่าความเสียหายที่อาจเกิดขึ้น
    และ/หรือค่าปรับ ตามที่ได้ตกลงกันไว้

มาตรการหรือขั้นตอนในการอนุมัติการทำรายการระหว่างกัน

เพื่อเป็นการคุ้มครองผู้ลงทุนในกรณีที่มีรายการระหว่างกันกับบุคคลที่อาจมีความขัดแย้งในอนาคต
ทางบริษัทฯจะจัดให้มีการกำหนดประเภทรายการ ราคาและเงื่อนไขต่างๆของแต่ละฝ่ายให้ชัดเจน
เพื่อให้ผู้สอบบัญชีสามารถตรวจสอบและเปิดเผยรายการดังกล่าวในหมายเหตุประกอบงบการเงิน
ในกรณีที่มีการทำรายการระหว่างกันซึ่งเป็นรายการที่เป็นปกติธุรกิจ กล่าวคือ
รายการที่เคยเกิดขึ้นมาก่อนและเป็นรายการที่เกี่ยวข้องกับธุรกิจหลักของบริษัทฯและ/หรือเป็นรายการที่อาจก่อให้เกิดความขัดแย้งทางผลประโยชน์
คณะกรรมการตรวจสอบจะพิจารณาความจำเป็นและความสมเหตุสมผลของรายการ
และรายงานความเห็นของคณะกรรมการตรวจสอบต่อที่ประชุมคณะกรรมการบริษัท

ในกรณีที่มีรายการระหว่างกันที่เป็นรายการที่ไม่เป็นปกติธุรกิจ
หรือรายการอื่นๆที่ไม่เกี่ยวข้องกับธุรกิจหลักของบริษัทฯ
และอาจเป็นรายการที่อาจก่อให้เกิดความขัดแย้งทางผลประโยชน์
บริษัทฯจะดำเนินการให้คณะกรรมการตรวจสอบได้มีการพิจารณาในเบื้องต้นก่อนที่จะมีการอนุมัติเพื่อเข้าทำรายการ
บริษัทฯจะจัดให้มีการพิจารณาโดยผ่านที่ประชุมคณะกรรมการที่มีกรรมการตรวจสอบเข้าร่วมประชุมเพื่อดูแลให้รายการระหว่างกันเป็นไปอย่างยุติธรรมและมีนโยบายการกำหนดราคาที่เหมาะสม
โดยกรรมการผู้มีส่วนได้เสียไม่มีสิทธิออกเสียงในรายการดังกล่าว
หากคณะกรรมการตรวจสอบไม่มีความชำนาญในการพิจารณารายการระหว่างกันใดๆ
บริษัทฯจะได้ให้ผู้เชี่ยวชาญอิสระ หรือ ผู้สอบบัญชีของบริษัทฯ
เป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปรายงานต่อคณะกรรมการของบริษัทฯ หรือผู้ถือหุ้นตามความเหมาะสม

นโยบายหรือแนวโน้มการทำรายการระหว่างกันในอนาคต

ปัจจุบัน
บริษัทฯดำเนินนโยบายในการเข้าทำรายการระหว่างกันที่เกิดขึ้นดังได้กล่าวมาแล้วและจะปฏิบัติตามนโยบายดังกล่าวต่อไปในอนาคต
หากมีการเข้าทำรายการระหว่างกันที่เป็นไปตามการดำเนินธุรกิจปกติ
บริษัทฯจะดำเนินการกำหนดราคาและเงื่อนไขรายการต่างๆให้ชัดเจนและสามารถเปรียบเทียบได้กับบุคคลภายนอก
ทั้งนี้
บริษัทฯจะได้ให้คณะกรรมการตรวจสอบของบริษัทฯพิจารณาและให้แสดงความเห็นของความเหมาะสมของราคาและความสมเหตุสมผลของการทำรายการด้วย

รายการระหว่างกันที่อาจเกิดขึ้นในอนาคตนั้น
คณะกรรมการบริษัทฯจะปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทยรวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกัน
และการได้มาหรือจำหน่ายทรัพย์สินที่สำคัญของบริษัทฯ หรือบริษัทย่อย
และตามมาตรฐานการบัญชีที่กำหนดโดยสมาคมนักบัญชี